Abderrahim Goumri

Abderrahim Goumri () (født 21. mai 1976 i Safi, død 19. januar 2013 i Temara) var en marokkansk langdistanseløper. Ved siden av baneløp konkurrerte han i terrengløp, gateløp og maraton.

Han bodde en periode i Oslo, og var medlem av IL i BUL. han bidro til at Marokko vant bronsemedaljer under VM i terrengløp for lag både i 2002 og 2003. Under VM 2003 og OL 2004 kom han til finalen på 5000 meter. I 2005 løp han på karrierebeste på samme distanse med tiden 12.50,25 min.

Fra 2007 satset han mer på maratonløp og ble nummer 2 under både London og New York City Marathon det året. I London 2008 satte han marokkansk rekord med 2.05,30 og tredjeplass. Han ble da den sjette raskeste maratonløper i verden, per 2008. Han ble igjen nummer 2 i New York 2008 og under Chicago Marathon 2009. Under OL 2008 i Beijing ble han nummer 20. Under VM i friidrett 2007, 2009, og 2011 brøt han hver gang.

Goumri omkom i en bilulykke på veien fra Temara til Rabat i Marokko den 19. januar 2013.

Referanser

Eksterne lenker 
 

Marokkanske langdistanseløpere
Marokkanske maratonløpere
Norgesmestere i friidrett
Deltakere for Marokko under Sommer-OL 2004
Friidrettsutøvere under Sommer-OL 2004
Deltakere for Marokko under Sommer-OL 2008
Friidrettsutøvere under Sommer-OL 2008
Personer fra Safi
Friidrettsutøvere for IL i BUL